4. การประกอบธุรกิจของแต่ละสายผลิตภัณฑ์

4.1 ลักษณะของผลิตภัณฑ์หรือบริการ (ตามโครงสร้างรายได้)

  การให้บริการสนามกอล์ฟแยกตามกลุ่มโครงสร้างรายได้ที่สัมพันธ์กับการประกอบธุรกิจด้าน

สนามกอล์ฟ ซึ่งโดยทั่วไปจะได้รับผลกระทบจากสภาพดินฟ้าอากาศ เศรษฐกิจและการเมือง
จะมากน้อยเพียงใดขึ้นอยู่กับทำเลที่ตั้งและลักษณะกลุ่มลูกค้า
สำหรับสนามกอล์ฟนวธานีปัจจัยดังกล่าวเป็นสาเหตุ

ที่จะส่งผลกระทบต่อการให้บริการด้วยเช่นกัน
ส่วนผลกระทบด้านสภาพดินฟ้าอากาศนั้นจะได้รับอยู่บ้างในช่วงฤดูฝนที่มีฝนตกชุกและต่อเนื่องเพราะช่วงเวลาดังกล่าวนักกอล์ฟไม่สามารถออกรอบได้ส่งผลให้รายรับในการขายกรีนฟีลดลงซึ่งเป็นเรื่องที่ไม่อาจหลีกเลี่ยงและป้องกันได้
แต่ฝนในกรุงเทพฯส่วนใหญ่จะเป็นฝนที่ตกตามฤดูกาลและไม่ค่อยส่งผลกระทบต่อการให้บริการมากนักเนื่องจากเป็นฝนที่ตกในช่วงสั้น
ๆ
เพราะสามารถระบายน้ำได้ทันรับกลุ่มลูกค้าหลักของสนามยังคงเป็นสมาชิกของสนามซึ่งส่วนใหญ่มีที่พำนักในประเทศสำหรับโครงสร้างรายได้สนามกอล์ฟซึ่งสัมพันธ์กันประกอบไปด้วย
รายได้ค่าสนามกอล์ฟ (กรีนฟี) รายได้ค่าบำรุงสมาชิก ค่าเช่าอุปกรณ์กีฬา (รถกอล์ฟ)
รายได้จากภัตตาคาร รายได้อื่น ๆ และรายได้จากสปอร์ตคลับ สำหรับผลดำเนินการในช่วง 2
ปีที่ผ่านมามีดังนี้

1.  รายได้ค่าบำรุงสนาม (กรีนฟี) ขึ้นอยู่กับจำนวนนักกอล์ฟที่มาใช้บริการซึ่งจะผันแปรตาม

ฤดูกาลโดยทั่วไปธุรกิจด้านสนามกอล์ฟจะได้รับผลกระทบในช่วงฤดูฝน
และเพื่อเป็นการส่งเสริมการขายบริษัทฯ ได้ออกบัตรแนะนำ (Introduction Letters)
ให้กับสมาชิกแนะนำแขกมาออกรอบได้โดยที่สมาชิกไม่ต้องมาด้วยตนเองเฉพาะในวันธรรมดาซึ่งทำให้สมาชิกได้รับความสะดวกมากขึ้น
อีกทั้งยังเป็นการเพิ่มรายได้การขายกรีนฟีด้วย
นักกอล์ฟที่จะต้องซื้อกรีนฟีประกอบไปด้วยกลุ่มนักกอล์ฟที่ไม่ได้เป็นสมาชิก และครอบครัวสมาชิก
(คู่สมรสและบุตรสมาชิกอายุระหว่าง 15-21 ปี)

2.  รายได้จากค่าบำรุงสมาชิก สมาชิกเมื่อมาใช้บริการจะไม่เสียค่ากรีนฟี คงชำระเฉพาะค่าบำรุง

รายเดือนโดยเรียกเก็บคราวละ 6 เดือนล่วงหน้า หรือปีละ 2 ครั้งซึ่งเป็นจำนวนที่ค่อนข้างแน่นอน

3.  รายได้จากการให้เช่ารถกอล์ฟ การให้บริการรถกอล์ฟซึ่งปัจจุบันนักกอล์ฟส่วนใหญ่นิยมใช้รถ

กอล์ฟมากกว่า 90 เปอร์เซ็นต์ของผู้มาใช้บริการทั้งหมด

4. รายได้จากภัตตาคาร ผู้มาใช้บริการส่วนใหญ่จะเป็นนักกอล์ฟ และบางส่วนมาจากบุคคล

ภายนอกพาแขกมารับรองรวมถึงผู้ที่มีที่พักอยู่ในหมู่บ้านนวธานี

5. รายได้จากดอกเบี้ยรับและเงินปันผลรับ

6.  รายได้อื่น ๆ มาจากการเป็นนายทะเบียนสมาชิกกอล์ฟ
    รายได้ส่วนนี้มาจากค่าธรรมเนียมการโอนบัตรสิทธิสมาชิกกอล์ฟและค่าธรรมเนียมแรกเข้า

7.  รายได้จากสปอร์ตคลับซึ่งได้เริ่มเปิดบริการตั้งแต่เดือนสิงหาคม 2555 เป็นต้นมาโดยมีนโยบาย

ในการบริหารในระดับเดียวกันกับสนามกอล์ฟนวธานี

4.2 การตลาดและภาวการณ์แข่งขัน

ปัญหาด้านอุทกภัยที่เริ่มมีผลกระทบตั้งแต่ช่วงเดือนตุลาคม 2554 ได้ส่งผลต่อเนื่องโดยตรงกับ

กิจการสนามกอล์ฟหลายแห่งในกรุงเทพมหานครและปริมณฑล จนถึงช่วงปลายไตรมาสแรก
จึงเริ่มจะมี

แนวโน้มที่ดีขึ้น
และหลังจากที่นักกอล์ฟเริ่มปรับตัวกับผลกระทบจากเหตุวิกฤตดังกล่าวได้แล้วจึงเริ่มทยอยเข้ามาใช้บริการ
และเริ่มที่จะจัดกิจกรรมด้านกอล์ฟจนเป็นปกติ
รวมถึงนักกอล์ฟจากต่างประเทศบางกลุ่มที่ไม่สามารถมาออกรอบเมื่อช่วงปลายปี 2554
ต่างก็เริ่มเดินทางเข้ามาออกรอบ
ประกอบกับการเมืองที่เริ่มมีเสถียรภาพเป็นแรงสนับสนุนให้นักกอล์ฟจากต่างประเทศที่นิยมมาออกรอบในประเทศไทยเริ่มกลับมาออกรอบเป็นปกติและมีแนวโน้มเพิ่มขึ้นเนื่องจากในประเทศไทยยังคงมีสนามกอล์ฟที่ได้มาตรฐานจำนวนมาก
และมีหลายระดับราคาให้เลือก

สำหรับสนามกอล์ฟนวธานีเป็นสนามที่เน้นการขายและการตลาดผ่านกลุ่มสมาชิก ครอบครัวของ

สมาชิกและแขกสมาชิกเป็นหลัก และส่วนใหญ่มีที่พำนักอยู่ในประเทศหลังจากที่นักกอล์ฟบางกลุ่มปรับตัว

จากผลกระทบอุทกภัยครั้งร้ายแรงได้แล้ว
ก็เริ่มมาใช้บริการและเพิ่มความถี่ในการออกรอบจนเป็นปกติและมีแนวโน้มที่ดีขึ้น
ทำให้ตัวเลขของผู้มาใช้บริการเพิ่มขึ้นประมาณ 11.56% เมื่อเทียบกับปีก่อน
สนามกอล์ฟนวธานียังคงมีความมุ่งมั่นที่จะรักษามาตรฐานสนามกอล์ฟในระดับสากลเช่นทุกปีที่ผ่านมา
โดยบริษัทฯ ยังคงเชื่อมั่นว่าความเป็นสนามเก่าแก่ที่มีชื่อเสียงเป็นที่รู้จักกันดี
ในหมู่นักกอล์ฟทั้งชาวไทย และชาวต่างประเทศมาเป็นระยะเวลานาน
ตลอดจนนโยบายในการรักษาภาพพจน์ของสนามให้มีคุณภาพมาตรฐานอย่างสม่ำเสมอ
และการบริการที่ให้ความสะดวกสบายแก่นักกอล์ฟจะเป็นจุดยืนที่สร้างความมั่นใจในการให้บริการ
โดยเฉพาะอย่างยิ่งการจำกัดจำนวนนักกอล์ฟไม่ให้มากจนเกินไปและสามารถเล่นครบ 18 หลุม
ภายในเวลาที่กำหนดไว้คือ 4 ชั่วโมง ซึ่งสนามหลาย ๆ
แห่งในกรุงเทพฯและปริมณฑลอาจจะใช้เวลาถึง 5 - 6 ชั่วโมง
รวมถึงทำเลที่ตั้งที่เดินทางสะดวกรวดเร็วจะทำให้สนามกอล์ฟนวธานียังคงเป็นสนามที่นักกอล์ฟให้ความไว้วางใจเช่นที่ผ่านมา
อีกทั้งการให้บริการด้านสปอร์ตคลับซึ่งค่อย ๆ
ปรับตัวดีขึ้นเนื่องจากนโยบายการคัดเลือกสมาชิกเช่นเดียวกับนโยบายสนามฯ

ส่วนด้านการแข่งขัน
เนื่องจากสนามกอล์ฟนวธานีเป็นสนามที่ให้บริการสมาชิกเป็นหลักทำให้กลุ่มลูกค้าจะเป็นกลุ่มเดิม ๆ
ซึ่งส่วนใหญ่เป็นผู้บริหารระดับสูงทั้งชาวญี่ปุ่นที่มาประกอบธุรกิจในประเทศรวมถึงชาวไทย
ที่ให้ความไว้วางใจในบริการ ตลอดจนนโยบายในการรักษาภาพพจน์ของสนาม
อีกทั้งมีทำเลที่ตั้งที่สะดวกในการเดินทาง
ทำให้ลูกค้าส่วนใหญ่ยังคงให้การสนับสนุนสนามกอล์ฟนวธานีติดต่อ

กันมาเป็นระยะเวลานาน
ด้วยเหตุนี้จึงทำให้สนามกอล์ฟนวธานีไม่มีนโยบายแข่งขันกับสนามอื่นถึงแม้ว่าอาจจะมีบางสนาม
ให้บริการในลักษณะคล้ายกันอยู่บ้าง

สำหรับในปีที่ผ่านมาบริษัทยังคงดำเนินนโยบายทางการตลาดเช่นเดิม
โดยการรักษาภาพพจน์ของสนามกอล์ฟนวธานีซึ่งมีจุดเด่นทางการตลาดดังนี้

1. เป็นสนามกอล์ฟแห่งเดียวในประเทศไทยที่ได้รับเกียรติจากสมาพันธ์กอล์ฟโลก
ให้เป็นเจ้าภาพจัดการแข่งขัน“กอล์ฟเวิล์ดคัพ ครั้งที่ 23” เมื่อเดือนธันวาคม 2518
และนอกจากนี้แล้ว นิตยสาร Golf Digest ของ U.S.A. ฉบับเดือนมิถุนายน 1999
ได้จัดให้สนามกอล์ฟนวธานีเป็นอันดับที่ 1 จากบรรดาสนามกอล์ฟกว่า 255
แห่งในแผ่นดินใหญ่ประเทศไทย (ไม่รวมเกาะต่าง ๆ) และเมื่อปลายปี 2547 ได้ถูกจัดอันดับให้เป็น

ที่ 1 ในประเทศไทย และที่ 2 ใน ASEAN และเป็นที่ 14 ใน ASIA (รวมออสเตรเลีย
และนิวซีแลนด์) โดย Deutsche Bank
เป็นผู้สนับสนุนให้ทำการสำรวจจัดอันดับโดยพิมพ์เผยแพร่ในหนังสือ ASIA’S TOP 50 GOLF
COURSES

2.  เป็นสนามกอล์ฟที่ได้รับการออกแบบโดย Robert Trent Jones, Junior
    ซึ่งเป็นนักออกแบบชาว

อเมริกันที่มีชื่อเสียงในการออกแบบสนามกอล์ฟระดับโลกซึ่งเป็นส่วนหนึ่งที่ช่วยสนับสนุนให้สนามกอล์ฟ

นวธานีเป็นที่รู้จักกันมากขึ้นทั้งในหมู่นักกอล์ฟชาวไทยและชาวต่างประเทศ

3. เป็นสนามกอล์ฟที่ก่อตั้งมานานและให้ความสำคัญเรื่องสภาพแวดล้อมโดยการพัฒนาและ

อนุรักษ์พันธุ์ไม้มาตั้งแต่ต้นอย่างต่อเนื่อง ส่งผลให้สนามกอล์ฟนวธานีรายล้อมไปด้วยพันธุ์ไม้ยืนต้น

นับหมื่นต้นซึ่งถือเป็นเอกลักษณ์อีกประการหนึ่งของสนามซึ่งนอกจากจะให้ความร่มรื่นสวยงามตามธรรมชาติแล้ว
ยังช่วยลดสภาพมลพิษทางอากาศแก่พื้นที่และชุมชนใกล้เคียงอีกด้วย

  4. ลักษณะการให้บริการ นอกจากปัจจัยสำคัญดังกล่าวข้างต้นแล้ว การให้บริการของสนามกอล์ฟ

นวธานีนั้น เน้นความเป็น Exclusive Golf Course
กล่าวคือสนามกอล์ฟเน้นการให้บริการแก่สมาชิก แขกของสมาชิกรวมถึงครอบครัวของสมาชิกเป็นหลัก
ทำให้ผู้มาใช้บริการได้รับความสะดวกสบายไม่แน่น
และไม่รีบร้อนถึงแม้ว่าจะเป็นวันหยุดก็จะใช้เวลาไม่เกิน 4 ชั่วโมงต่อการเล่น 18 หลุม
ซึ่งบางสนามอาจจะใช้เวลา 5 – 6 ชั่วโมง

5. ความสวยงาม ท้าทายและทันสมัย เพื่อรองรับการแข่งขันธุรกิจด้านสนามกอล์ฟ และเพื่อเป็น

การรักษาคุณภาพของสนามกอล์ฟนวธานีให้มีคุณภาพอยู่ในมาตรฐานสากล บริษัทฯ
ได้ปรับปรุงสนามกอล์ฟใหม่ทั้ง 18 หลุมแล้วเสร็จไปเมื่อปลายปี 2539
โดยผู้ออกแบบคนเดิมแต่ยังคงรักษาเอกลักษณ์ของ เวิล์ดคัพ 1975ไว้
และได้เพิ่มความสะดวกสบายและทันสมัยด้วยการให้บริการรถกอล์ฟ
ปัจจุบันจึงกล่าวได้ว่านอกจากสนามจะมีความสวยงามท้าทายแล้ว
ยังทันสมัยด้วยการจัดให้มีรถกอล์ฟไว้บริการอีกด้วย
เนื่องจากปัจจุบันกลุ่มลูกค้าส่วนใหญ่นิยมใช้รถกอล์ฟ

6.  ทำเลที่ตั้งปัจจุบันกล่าวได้ว่าสนามกอล์ฟนวธานีเป็นสนามกอล์ฟที่ตั้งอยู่ในเมือง อันเนื่องมา

จากการขยายความเจริญเติบโตของกรุงเทพฯ ตลอดจนการเพิ่มเส้นทางต่าง ๆ
ส่งผลให้สนามกอล์ฟนวธานีสะดวกต่อการมาใช้บริการยิ่งขึ้นโดยเฉพาะอย่างยิ่งผู้ที่เดินทางจากย่านถนนสุขุมวิท-เพลินจิต
– พระรามสี่ – สีลม ด้วยการขับขึ้นสะพานพระรามเก้า ข้ามถนนศรีนครินทร์วิ่งเข้าถนนมอเตอร์เวย์
(กรุงเทพฯ – ชลบุรี) ถึงถนนวงแหวนรอบนอกเลี้ยวซ้ายทางไปบางปะอิน
หลังจากผ่านด่านเก็บเงินทับช้างแล้วให้ออกช่องถนนเสรีไทย (อยู่ถัดจากช่องถนนรามคำแหง)
ประมาณ 250 เมตรก็จะพบนวธานีอยู่ด้านขวามือ (ถนนเสรีไทย 59) โดยจะใช้เวลาประมาณ 30
นาทีจากย่านดังกล่าว
นอกจากนี้แล้วการเดินทางจากสนามกอล์ฟนวธานีไปยังสนามบินสุวรรณภูมิทั้งเส้นบางนา-ตราด
และมอเตอร์เวย์ ที่ใช้เวลาไม่เกิน 20
นาทีก็เป็นส่วนหนึ่งที่ทำให้นักกอล์ฟสะดวกสบายในการเดินทางมากขึ้น

7.  เป็นบริษัทที่ดำเนินกิจการด้านสนามกอล์ฟแห่งเดียวในประเทศไทย ที่ได้รับอนุญาตให้เป็น

หลักทรัพย์จดทะเบียนในตลาดหลักทรัพย์แห่งประเทศไทย

 4.3 การจัดหาผลิตภัณฑ์และบริการ

การให้บริการสนามกอล์ฟคุณภาพของสนามคือปัจจัยที่นักกอล์ฟให้ความสำคัญมากที่สุดบริษัทฯจึงได้จัดแบ่งงานเพื่อรับผิดชอบดูแลเป็น
2 ฝ่าย
ซึ่งเป็นส่วนที่จะทำให้นักกอล์ฟเกิดความประทับใจทั้งคุณภาพสนามและความสะดวกสบายในการออกรอบอันประกอบไปด้วย

1.  1. ด้านสนาม ได้จัดแบ่งหน่วยงานเพื่อรับผิดชอบดูแลแยกย่อยเป็น 2 ฝ่าย

2.  1.1 ด้านบำรุงรักษาสนามมีหน้าที่ดูแลคุณภาพสนามให้สมบูรณ์ สวยงาม เหมาะต่อการเล่น

ตามมาตรฐานสากล โดยบริษัทฯ ได้จัดระบบและฝึกอบรมพนักงาน
พร้อมทั้งผู้เชี่ยวชาญเฉพาะด้านมากำกับดูแล และเพื่อให้สนามมีคุณภาพอยู่ในมาตรฐานสากล บริษัทฯ
ได้ปรับปรุงสนามใหม่ทั้ง 18 หลุม แล้วเสร็จปลายปี 2539 โดยยังคงรักษาเอกลักษณ์ของ เวิล์ดคัพ
1975 ไว้และยังได้เพิ่มความสวยงาม

ท้าทายตลอดจนเพิ่มความสะดวกสบายและทันสมัยด้วยการให้บริการรถกอล์ฟ ซึ่งทำให้บริษัทฯ
มีรายได้จากการให้เช่ารถกอล์ฟเพิ่มขึ้นอีกทางหนึ่งด้วย

2.  ด้านการให้บริการมีหน้าที่ในการให้บริการนักกอล์ฟ ตั้งแต่การรับจองเวลาออกรอบการ

รับและส่งถุงกอล์ฟการให้บริการรถกอล์ฟและแคดดี้รวมไปถึงการดูแลในสนามให้เกิดความสะดวกสบายแก่ผู้เล่นมากที่สุด
จุดเด่นส่วนหนึ่งของการให้บริการของสนามกอล์ฟนวธานี
คือการกำหนดให้ผู้มาใช้บริการสามารถเล่นกอล์ฟครบ 18 หลุม โดยกำหนดเวลาไว้ไม่เกิน 4
ชั่วโมงถึงแม้ว่าจะเป็นการออกรอบในช่วงวันหยุดก็ตาม ซึ่งสนามบางแห่งอาจใช้เวลา 5-6 ชั่วโมง

2. ด้านการให้บริการในส่วนของสโมสรและภัตตาคาร

การบริการด้านสโมสรและภัตตาคารเป็นอีกส่วนหนึ่งที่บริษัทฯ ให้ความสำคัญ จึงได้ให้

ดุสิตปริ๊นเซส (กลุ่มโรงแรมดุสิตธานี)
ผู้ซึ่งมีความเชี่ยวชาญด้านการให้บริการเข้ามาดูแลให้ได้มาตรฐานเพื่อรองรับกลุ่มนักกอล์ฟที่มาใช้บริการ
ในปี 2555 บริษัทฯ ได้สร้างซุ้มน้ำใหม่ที่บริเวณทีออฟหลุม 7 เพื่อ

ดูแลให้บริการด้านอาหารและเครื่องดื่มระหว่างออกรอบ โดยซุ้มใหม่นี้แวดล้อมด้วยไม้ใหญ่
และขนาบด้วยทะเลสาบจึงมีความสวยงาม ทันสมัย และกลมกลืนกับธรรมชาติ
จึงทำให้นักกอล์ฟที่ได้แวะเวียนมาใช้บริการต่างรู้สึกผ่อนคลายยิ่งขึ้น

3. ด้านสปอร์ตคลับเพื่อรองรับงานด้านสปอร์ตคลับ จึงได้ให้ บริษัท ฟิวเจอร์ ฟิตเนส จำกัด
เข้ามาดูแลให้ได้มาตรฐานเพื่อรองรับกลุ่มสมาชิกและผู้มาใช้บริการ

4.4 งานที่ยังไม่ได้ส่งมอบ – ไม่มี-